২৬-এ পা বাংলার আম্পায়ার সংগঠনের! উদযাপনে সৌরভ, স্নেহাশিস

ওয়েব ডেস্ক: আম্পায়ার্স অফ ক্রিকেট অ্যাসোসিয়েশন অফ বেঙ্গল (Umpires Of Cricket Association Of Bengal) দেখতে দেখতে ২৬ বছরে পা দিল। সেই উপলক্ষে শনিবার ইডেন গার্ডেন্সের (Eden Gardens) অডিটোরিয়ামে অনুষ্ঠিত হল সংস্থার ২৫ বছর পূর্তি উদ্‌যাপন অনুষ্ঠান। সিএবি-র আম্পায়ার্স কমিটির চেয়ারম্যান প্রসেনজিৎ বন্দ্যোপাধ্যায়ের উদ্যোগে এক জমজমাট আয়োজনের মধ্য দিয়ে দিনটি পালন করা হয়।

এদিনের অনুষ্ঠানে উপস্থিত ছিলেন ভারতীয় ক্রিকেটের কিংবদন্তি সৌরভ গঙ্গোপাধ্যায় (Sourav Ganguly), সিএবি প্রেসিডেন্ট স্নেহাশিস গঙ্গোপাধ্যায় (Snehasish Ganguly), প্রাক্তন ক্রিকেটার ও রাজ্যের ক্রীড়া প্রতিমন্ত্রী মনোজ তিওয়ারি, বাংলা ক্রিকেট দলের কোচ লক্ষীরতন শুক্লা, প্রাক্তন প্রশাসক বিশ্বরূপ দে, সিএবি-র অবজারভার কমিটির চেয়ারম্যান শ্রীমন্ত মল্লিক সহ আরও অনেক বিশিষ্ট ব্যক্তিত্ব।

আরও পড়ুন: শ্রেয়স নয়, রোহিতের পর শুভমনই হবেন ভারতের ODI অধিনায়ক!

অনুষ্ঠানে শুধু খেলাধুলোর আলোচনা নয়, সামাজিক দায়বদ্ধতার বার্তাও তুলে ধরা হয়। রক্তদান শিবিরে প্রায় ৬০ জন স্বেচ্ছাসেবী রক্তদান করেন। পাশাপাশি ব্লাড সুগার, ব্লাড প্রেসার, ইসিজি, বোন ডেনসিটি এবং চোখ পরীক্ষা সহ বিভিন্ন ধরনের প্যাথলজিক্যাল পরীক্ষা করা হয়। শহরের খ্যাতনামা চিকিৎসকেরা উপস্থিত থেকে চিকিৎসা পরামর্শ দেন।

সিএবি প্রেসিডেন্ট স্নেহাশিস গঙ্গোপাধ্যায় আনুষ্ঠানিকভাবে অনুষ্ঠানের উদ্বোধন করেন এবং সকলের সক্রিয় অংশগ্রহণের জন্য ধন্যবাদ জানান। সৌরভ গঙ্গোপাধ্যায়ও উপস্থিত হয়ে আম্পায়ারদের ভূমিকা এবং খেলাধুলোর গুরুত্ব নিয়ে বক্তব্য রাখেন। অনুষ্ঠান উপলক্ষে আম্পায়ারদের সম্মান জানানো হয় এবং তাদের অবদানের প্রশংসা করা হয়। উপস্থিত সকলেই এদিনের আয়োজনের প্রশংসা করেন এবং এমন সামাজিক কার্যক্রমকে এগিয়ে নিয়ে যাওয়ার আহ্বান জানান।

দেখুন আরও খবর:

The post ২৬-এ পা বাংলার আম্পায়ার সংগঠনের! উদযাপনে সৌরভ, স্নেহাশিস appeared first on KolkataTV.